ai4bharat/Pralekha huggingface dataset:
প্রতিরক্ষামন্ত্রক
এনসিসি ক্যাডেটরা যুদ্ধবীরের প্রতি শ্রদ্ধা নিবেদন করেছেন
নতুন দিল্লি, ০৮ জুলাই, ২০২১
ন্যাশনাল ক্যাডেট কর্পস, এনসিসি'র ৩ নম্বর হরিয়ানা গার্লস ব্যাটেলিয়ানের উদ্যোগে হিসার জেলার মির্জাপুর গ্রামে একটি সামাজিক অনুষ্ঠানের আয়োজন করা হয়। গত ৭ জুলাই আয়োজিত ওই অনুষ্ঠানে মহিলা ক্যাডেটরা ১৯৭১ সালের যুদ্ধে শহীদ বীর চক্রে ভূষিত লেফটেন্যান্ট হাওয়া সিংয়ের মূর্তিটি পরিষ্কার-পরিচ্ছন্ন করে। হাওয়া সিংয়ের গ্রাম মির্জাপুরে মূর্তিটি স্থাপিত হয়েছিল। মূর্তিটির দেখভালের দায়িত্বে রয়েছে হরিয়ানা গার্লস ব্যাটেলিয়ান। কারগিল দিবসের প্রাক্কালে এনসিসি'র মহিলা ক্যাডেটরা এই অনুষ্ঠানের আয়োজন করে।
CG/SB
(Visitor Counter : 88
কেন্দ্রীয়মন্ত্রিসভা
৪ বছরের জন্য ই-কোর্ট পর্যায়-৩ প্রকল্পে অনুমোদন কেন্দ্রীয় মন্ত্রিসভার
নয়াদিল্লি, ১৩ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে অনুষ্ঠিত কেন্দ্রীয় মন্ত্রিসভার বৈঠকে আজ ৪ বছরের  জন্য ই-কোর্ট প্রকল্প পর্যায়-৩ অনুমোদিত হয়েছে। এর জন্য ৭ হাজার ২১০ কোটি টাকা অর্থ বরাদ্দ করা হয়েছে।
প্রধানমন্ত্রীর ‘সবকা সাথ, সবকা বিকাশ এবং সবকা বিশ্বাস’ – এর মন্ত্রকে সামনে রেখে বিচার ব্যবস্থায় প্রযুক্তি প্রয়োগের লক্ষ্যে ই-কোর্ট প্রকল্প হাতে নেওয়া হয়েছে। ভারতীয় বিচার ব্যবস্থায় ২০০৭ সাল থেকে ই-কোর্ট প্রকল্প রূপায়িত হয়ে আসছে এবং ২০২৩ সালে এর দ্বিতীয় পর্যায় শেষ হয়েছে।
প্রথম এবং দ্বিতীয় পর্বের সাফল্যকে সামনে রেখে তৃতীয় পর্যায়ে দেশের আদালতগুলিতে ই-ফাইলিং/ই-পেমেন্ট সহ ডিজিটাল, অনলাইন এবং কাগজবিহীন ব্যবস্থা চালুর উদ্যোগ নেওয়া হয়েছে। এর ফলে, বিভিন্ন তথ্য ও পরিসংখ্যান সংগ্রহের ক্ষেত্রে বিচারকদের কাজ অনেক সহজ হবে এবং সেই অনুযায়ী তাঁরা মামলার অগ্রাধিকার স্থির করতে পারবেন। তৃতীয় পর্যায়ের ই-কোর্টের মূল লক্ষ্য হ’ল – বিচার ব্যবস্থায় একটি সুসংহত প্রযুক্তি মঞ্চ গড়ে তোলা, যা আদালত, মামলাকারী এবং এর সঙ্গে যুক্ত অন্যান্যদের মধ্যে সমন্বয়সাধনের কাজ করবে।
কেন্দ্রীয় এই প্রকল্পটি বিচার বিভাগ, আইন ও বিচার মন্ত্রক, ভারত সরকার ও ই-কমিটি এবং সুপ্রিম কোর্টের মাধ্যমে বিকেন্দ্রীকরণ প্রক্রিয়ায় রূপায়িত হবে। এর মাধ্যমে দেশের হাইকোর্টগুলিও বিচার ব্যবস্থার সুবিধা সাধারণ মানুষের কাছে পৌঁছে দেওয়ার লক্ষ্যে কাজ করবে।
বিস্তারিত জানতে এই লিঙ্কগুলিতে ক্লিক করুন:
https://pib.gov.in/PressReleasePage.aspx?PRID=1907546
https://pib.gov.in/PressReleasePage.aspx?PRID=1910056
https://pib.gov.in/PressReleasePage.aspx?PRID=1941500
https://pib.gov.in/PressReleasePage.aspx?PRID=1945462
https://pib.gov.in/PressReleasePage.aspx?PRID=1884164
https://pib.gov.in/PressReleasePage.aspx?PRID=1848737
(AC/MP/SB
স্বাস্থ্যওপরিবারকল্যাণমন্ত্রক
আয়ুষ্মান ভারত প্রধানমন্ত্রী জন আরোগ্য যোজনার আওতায় বীমা সংস্থাকে অর্থ প্রদান ও মূল্য নির্ধারণ সংক্রান্ত আলোচনায় জাতীয় স্বাস্থ্য কর্তৃপক্ষের পরামর্শ আহ্বান
নয়াদিল্লি, ০১ এপ্রিল, ২০২২
জাতীয় স্বাস্থ্য কর্তৃপক্ষ  আয়ুষ্মান ভারত প্রধানমন্ত্রী জন আরোগ্য যোজনার আওতায় বীমা সংস্থাকে অর্থ প্রদান ও মূল্য নির্ধারণ সংক্রান্ত আলোচনার বিষয়ে একটি প্রতিবেদন প্রকাশ করেছে। এই প্রতিবেদনে বিভিন্ন বীমা প্রকল্পে কিভাবে আর্থিক লেনদেন করা হয়, সে সম্পর্কিত তথ্য দেওয়া হয়েছে। এছাড়াও, বীমা সংস্থাকে বিল মেটানোর বিষয়েও বিস্তারিতভাবে প্রতিবেদনে আলোচিত হয়েছে। এনএইচএ প্রধানমন্ত্রী জন আরোগ্য যোজনায় মূল্য নির্ধারণের বিষয়ে এই প্রতিবেদনে আলোচনার পাশাপাশি, রোগ নির্ধারণের জন্য যেসব পরীক্ষা-নিরীক্ষা হয়, সেই পরীক্ষার খরচ মেটানোর বিষয় নিয়েও বিস্তারিত আলোচনা হয়েছে। ৫টি রাজ্যে এর জন্য একটি পাইলট প্রকল্প চালু করা হবে, যার মধ্য দিয়ে যথাযথ আর্থিক লেনদেন সম্পর্কে ধারণা পাওয়া যাবে। এছাড়াও, স্বাস্থ্য সংক্রান্ত বিভিন্ন প্যাকেজ ও তার মূল্য নির্ধারণের বিষয় নিয়েও এখানে আলোচনা হয়েছে।
এনএইচএ এই প্রতিবেদন সম্পর্কে সংশ্লিষ্ট সবপক্ষের কাছ থেকে মতামত চেয়ে পাঠিয়েছে। সংস্থার মুখ্য কার্যনির্বাহী আধিকারিক ডঃ আর এস শর্মা জানান, এই প্রতিবেদনের মাধ্যমে স্বচ্ছভাবে আর্থিক লেনদেনের বিষয়েও উল্লেখ করা হয়েছে। প্রধানমন্ত্রী জন আরোগ্য যোজনার ওয়েবসাইটে প্রতিবেদনটি দেখতে চাইলে এই লিঙ্কে ক্লিক করুন -
https://pmjay.gov.in/sites/default/files/2022-03/AB%20PM-JAY%20Price%20Consultation%20Paper_25.03.2022.pdf).
(এই প্রতিবেন সম্পর্কে মতামত পাঠানোর ই-মেল ঠিকানা - hpqa.pricing@nha.gov.in.
CG/CB/SB
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় পুরুষদের হেভিওয়েট প্যারা পাওয়ারলিফটিং-এ স্বর্ণপদকজয়ী সুধীরকে প্রধানমন্ত্রীর অভিনন্দন
নতুনদিল্লি, ৫ই আগস্ট, ২০২২
প্রধানমন্ত্রী শ্রী নরেন্দ্র মোদী, কমনওয়েলথ ক্রীড়া প্রতিযোগিতায় পুরুষদের হেভিওয়েট প্যারা পাওয়ারলিফটিং-এ স্বর্ণপদকজয়ী সুধীরকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“ ২০২২-এর কমনওয়েলথ ক্রীড়া প্রতিযোগিতায় প্যারা-স্পোরটস বিভাগে সোনা জিতে সুধীর দুর্দান্ত শুরু করেছেন। মর্যাদাপূর্ণ স্বর্ণপদকজয়ের মধ্য দিয়ে তাঁর অধ্যবসায় ও একনিষ্ঠ মনোভাবের প্রতিফলন পাওয়া যায়। তিনি সবসময়ই ভালো খেলে থাকেন। ভবিষ্যতে তাঁর আরো সাফল্য কামনা করি”।
PG/CB
(
বিজ্ঞানওপ্রযুক্তিমন্ত্রক
কালা-জ্বর সহ অন্যান্য অবহেলিত অসুখের জন্য একটি ন্যানো মেডিসিন উদ্ভাবন
নয়াদিল্লী, ২১ আগস্ট, ২০২০
ক্রান্তীয় অঞ্চলে কালা-জ্বর একটি অবহেলিত অসুখ। বাংলাদেশ, ব্রাজিল, চীন, ইথিওপিয়া, ভারত, কেনিয়া, নেপাল, সোমালিয়া, দক্ষিণ সুদান এবং সুদানে এই অসুখের প্রার্দুভাব দেখা যায়।
মোহালির ইন্সটিটিউট অফ ন্যানো সায়েন্স অ্যান্ড টেকনোলজির  একদল বিজ্ঞানী একটি ওষুধ উদ্ভাবন করেছেন। এই ওষুধটি খেলে কালা-জ্বর সহ বিভিন্ন অসুখের চিকিৎসা সম্ভব। বর্তমানে কালা-জ্বরের জন্য দুটি ‘লেইসমানিয়াল’ প্রতিরোধী ওষুধের মিশ্রণ দেওয়া হয়। আইএনএসটি-র বিজ্ঞানীরা ওই দুটি লেইসমানিয়াল প্রতিরোধী ওষুধের মধ্যে ন্যানো মডিফিকেশন করেছেন। এরপর সেই ওষুধটি প্রয়োগ করে যথেষ্ট সাফল্য নজরে এসেছে। নতুন উদ্ভাবিত ওষুধে ক্ষতিকর উপাদানের পরিমাণ কম হওয়ায় সেটির কোন ক্ষতিকর পার্শ্বপ্রতিক্রিয়া থাকবে না বলে আশা করা যায়।
(CG/CB/NS
উপ-রাষ্ট্রপতিরসচিবালয়
যোগ চর্চাকে মানুষের দৈনন্দিন জীবনের অঙ্গ হিসেবে গড়ে তুলতে আহ্বান জানিয়েছেন উপরাষ্ট্রপতি
নতুন দিল্লি, ২১ জুন, ২০২১
উপরাষ্ট্রপতি শ্রী এম ভেঙ্কাইয়া নাইডু আজ যোগ চর্চাকে সাধারণ মানুষের দৈনন্দিন জীবনের অঙ্গ হিসেবে গড়ে তোলার আহ্বান জানিয়েছেন।
আন্তর্জাতিক যোগ দিবস উপলক্ষে সাধারণ মানুষকে শুভেচ্ছা জানাতে গিয়ে তিনি বলেন, যে যোগ চর্চা কেবলমাত্র শারীরিক ও মানসিকভাবেই সহায়তা করে না বরং সামাজিক স্বাস্থ্যেরও উন্নতি সাধন করে। তিনি বলেন, “এটি সাধারণ মানুষ এবং দেশ উভয়ের পক্ষেই ভালো”।
শ্রী নাইডু আজ দিনের শুরুতে সস্ত্রীক উপ রাষ্ট্রপতি নিবাস প্রাঙ্গণে যোগ অনুশীলনে অংশ নেন।
CG/SS/SKD
(Visitor Counter : 159
প্রধানমন্ত্রীরদপ্তর
ফিজি-র প্রধানমন্ত্রী হিসেবে নির্বাচিত হওয়ায় সিতিভেনি রাবুকা-কে প্রধানমন্ত্রীর অভিনন্দন
নয়াদিল্লি, ২৪ ডিসেম্বর, ২০২২
ফিজি-র প্রধানমন্ত্রী হিসেবে নির্বাচিত হওয়ায় সিতিভেনি রাবুকা-কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
প্রধানমন্ত্রী ট্যুইট করে বলেছেন;
“ফিজি-র প্রধানমন্ত্রী হিসেবে আপনি নির্বাচিত হওয়ায় @slrabuka অভিনন্দন। ফিজি এবং ভারতের মধ্যে ঘনিষ্ঠ এবং দীর্ঘস্থায়ী সম্পর্ক আরও সুদৃঢ় করতে একযোগে কাজ করার লক্ষ্যে আমি তাকিয়ে আছি।”
PG/AB/ NS
(
প্রধানমন্ত্রীরদপ্তর
মন কি বাত সম্পর্কিত একটি পত্রিকা সকলের সঙ্গে ভাগ করে নিয়েছেন প্রধানমন্ত্রী
মন কি বাত-এর পরবর্তী পর্ব আগামী ২৪শে এপ্রিল
নতুন দিল্লি, ১৭ এপ্রিল, ২০২২
প্রধানমন্ত্রী শ্রী নরেন্দ্র মোদী তাঁর মাসিক বেতার অনুষ্ঠান মন কি বাত-এর সর্বশেষ পর্ব সম্পর্কিত একটি পত্রিকা সকলের সঙ্গে ভাগ করে নিয়েছেন। তিনি আগামী ২৪শে এপ্রিল মন কি বাত-এর পরবর্তী পর্ব শোনার জন্য জনগণকে বলেছেন।
এক ট্যুইটে প্রধানমন্ত্রী বলেছেন, "গত মাসের #MannKiBaat সম্পর্কিত একটি আকর্ষণীয় পত্রিকায় বিভিন্ন গুরুত্বপূর্ণ বিষয় নিয়ে আমরা আলোচনা করেছি। এর মধ্যে ছিল ভারতের রপ্তানি বৃদ্ধি, আয়ুর্বেদ ক্ষেত্রের সঙ্গে যুক্ত স্টার্টআপ, জল সংরক্ষণ এবং পরম্পরাগত মেলা। আগামী ২৪ তারিখ মন কি বাত-এর পরবর্তী পর্বে অবশ্যই সামিল হন।"
CG/BD/AS/
(
স্বাস্থ্যওপরিবারকল্যাণমন্ত্রক
ভারত কোভিড-১৯ টিকাকরণের ৪০ কোটিরও বেশি ডোজ দেওয়া হয়েছে
আরোগ্য লাভের হার ৯৭.৩১%
গত ২৪ ঘণ্টায় নতুন করে সংক্রমিত হয়েছেন ৪১ হাজার ১৫৭ জন
ভারতে সক্রিয় সংক্রমিতের সংখ্যা ৪ লক্ষ ২২ হাজার ৬৬০; মোট সংক্রমিতের ১.৩৬ শতাংশ চিকিৎসাধীন
২৭ দিন ধরে দৈনিক সংক্রমিতের হার ৩ শতাংশের কম – ২.১৩ শতাংশ
নতুনদিল্লি, ১৮ জুলাই, ২০২১
দেশে এ পর্যন্ত ৪০,৪৯,৩১,৭১৫টি টিকার ডোজ দেওয়া হয়েছে। গতকাল টিকা দেওয়া হয়েছে ৫১,০১,৫৬৭ জনকে। স্বাস্থ্যকর্মীদের মধ্যে ১,০২,৬৯,০৯২ জন টিকার প্রথম ডোজ এবং ৭৫,৪০,৬৫৬ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৭৭,৯২,৩৯৬ জন প্রথম ডোজ এবং ১,০৩,৪৮,৫০৪ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ১২,৪২,৬৫,৪২৮ জন এবং দ্বিতীয় ডোজ পেয়েছেন ৪৮.৬৪,৬০৯ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ৯,৭৪,৭৯,৬৪০ জন। আর দ্বিতীয় ডোজ পেয়েছেন ২,৯০,৭১,৯৪৬ জন। যাঁদের বয়স ৬০-এর ওপরে তাঁদের মধ্যে ৭,২০,৮৭,২০৬ জন প্রথম ডোজ এবং ৩,১২,১২,২৩৮ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৪২ হাজার ৪ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ২ লক্ষ ৬৯ হাজার ৭৯৬ জন সুস্থ হয়ে উঠেছেন। জাতীয় আরোগ্য লাভের হার ৯৭.৩১ শতাংশ।
২১ জুন থেকে সর্বজনীন টিকাকরণের নতুন পর্যায় শুরু হয়েছে। দেশ জুড়ে টিকাকরণ অভিযানকে আরও দ্রুত করার জন্য কেন্দ্র অঙ্গীকারবদ্ধ।
ভারতে গত ২৪ ঘণ্টায় নতুন করে সংক্রমিত হয়েছেন ৪১ হাজার ১৫৭ জন। গত ২১ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৪ লক্ষ ২২ হাজার ৬৬০ জন চিকিৎসাধীন। দেশে মোট সংক্রমিতের মাত্র ১.৩৬ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গতকাল ১৯ লক্ষ ৩৬ হাজার ৭০৯ টি নমুনা পরীক্ষা করা হয়েছে। এ পর্যন্ত দেশে ৪৪ কোটি ৩৯ লক্ষ ৫৮ হাজার ৬৬৩টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ২.০৮ শতাংশ এবং দৈনিক সংক্রমণের হার ২.১৩ শতাংশ। গত ২৭ দিন ধরে দৈনিক সংক্রমণের হার ৩ শতাংশের কম আর ৪১ দিন ধরে ৫ শতাংশের কম।
CG/CB/
(Visitor Counter : 169
ভূ-বিজ্ঞানমন্ত্রক
মহাসাগরের উপরিভাগে তাপমাত্রা বৃদ্ধি
নয়াদিল্লি, ২৪ মার্চ, ২০২২
বিগত কয়েক দশক ধরে ক্রান্তীয় ভারত মহাসাগরে তাপমাত্রা ক্রমশ বৃদ্ধি পাচ্ছে। ১৯৫১ থেকে ২০১৫ সালের মধ্যে সমুদ্রপৃষ্ঠের উপরিভাগের তাপমাত্রা ১ ডিগ্রি বৃদ্ধি পেয়েছে। প্রতি দশকের হিসাবে ০.১৫ ডিগ্রি সেন্টিগ্রেট হারে এই তাপমাত্রা বেড়েছে। ভূ-বিজ্ঞান মন্ত্রকের স্বায়ত্ত্ব শাসিত সংস্থা ইন্ডিয়ান ইন্সটিটিউট অফ ট্রপিকাল মেটেরোলোজি  পরীক্ষা-নিরীক্ষা করে দেখেছে, মূলত সামুদ্রিক তাপপ্রবাহের জন্য এই তাপমাত্রা বৃদ্ধি হচ্ছে। আইআইটিএম – এর গবেষণায় দেখা গেছে ১৯৮২ থেকে ২০১৮ সময়কালে ভারত মহাসাগরের পশ্চিমাঞ্চলে মোট ৬৬টি সামুদ্রিক তাপপ্রবাহ হয়েছে। অন্যদিকে, বঙ্গোপসাগরে এই সময়কালে ৯৪টি তাপপ্রবাহ ঘটেছে। ভারত মহাসাগরের পশ্চিমাঞ্চলে সামুদ্রিক তাপপ্রবাহের পরিমাণ চার গুণ বৃদ্ধি পেয়েছে। অন্যদিকে, বঙ্গোপসাগরের উত্তারাঞ্চলে তাপপ্রবাহের পরিমাণ ২-৩ গুণ বেড়েছে।
২০২১ সালে ভারত মহাসাগরের পশ্চিমাঞ্চলে ৫২ দিনে ছ’বার সামুদ্রিক তাপপ্রবাহের খবর পাওয়া গেছে। অন্যদিকে, বঙ্গোপসাগরের উত্তরাঞ্চলে ৩২ দিনে চারবার এ ধরনের তাপপ্রবাহ হয়েছে। অতীতে এর থেকেও বেশি তাপপ্রবাহ হলেও ২০২১ – এর তাপপ্রবাহের পরিমাণ স্বাভাবিকের থেকে বেশি ছিল।
আবহাওয়া দপ্তর মহাসাগরের উপরিভাগের তাপমাত্রা সংক্রান্ত তথ্য সংগ্রহ করে। এই তথ্যগুলি বিশ্লেষণ করে দপ্তর বিপর্যয় মোকাবিলার ক্ষেত্রে আগাম সতর্কতা জারি করতে পারে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন ভূ-বিজ্ঞান, বিজ্ঞান ও প্রযুক্তি দপ্তরের স্বাধীন দায়িত্বপ্রাপ্ত প্রতিমন্ত্রী ডাঃ জিতেন্দ্র সিং।
CG/CB/SB
(Visitor Counter : 152
স্বাস্থ্যওপরিবারকল্যাণমন্ত্রক
ভারতে সংক্রমিত চিকিৎসাধীনের সংখ্যা ২.৮১ লক্ষ, যা মোট সংক্রমিতের ২.৭৮ শতাংশ
৯৭ লক্ষের বেশি সংক্রমিত কোভিড মুক্ত হয়েছেন
নয়াদিল্লী, ২৫ ডিসেম্বর, ২০২০
ভারতে আজ চিকিৎসাধীন সংক্রমিতের সংখ্যা ৩ শতাংশের কম- মোট সংক্রমিতের ২.৭৮ শতাংশ। প্রতিদিন সুস্থ হয়ে ওঠার সংখ্যা বৃদ্ধি পাওয়ায় চিকিৎসাধীন সংক্রমিতের সংখ্যা আজ ২,৮১,৯১৯ জন।
গত ২৮ দিন ধরে ভারতে নতুন করে সংক্রমিতের থেকে বেশি মানুষ কোভিড মুক্ত হচ্ছেন। ২৩ হাজার ৬৭ জন একদিকে যেমন সংক্রমিত হয়েছেন অন্যদিকে এই একই সময়ে ২৪ হাজার ৬৬১ জন আরোগ্য লাভ করায় গত ২৪ ঘন্টায় সংক্রমিত চিকিসাধীনের সংখ্যা ১৯৩০ জন কমেছে।
প্রতি ১০ লক্ষ জনের হিসেবে ভারতে সংক্রমিতের সংখ্যা বেশ কম- ৭৩৫২। পশ্চিমী দুনিয়ায় প্রতি ১০ লক্ষ জনে ৯৯৩১ জন সংক্রমিত হচ্ছেন।
দেশে আরোগ্য লাভের হার আজকের হিসেবে ৯৫.৭৭ শতাংশ- নতুন করে ৯৭,১৭,৮৩৪ জন সুস্থ হয়ে উঠেছেন। এর মধ্যে ৭৫.৮৬ শতাংশ ১০টি রাজ্য ও কেন্দ্রশাসিত অঞ্চলে বাস করেন। নতুন করে কেরালায় ৪৮০১ জন, মহারাষ্ট্রে ৩১৭১ জন ও পশ্চিমবঙ্গে ২০৫৪ জন সুস্থ হয়ে উঠেছেন।
১০টি রাজ্য ও কেন্দ্রশাসিত অঞ্চলে নতুন সংক্রমিতদের ৭৭.৩৮ শতাংশ বাস করেন। কেরালায় ৫১৭৭, মহারাষ্ট্রে ৩৫৮০ এবং পশ্চিমবঙ্গে ১৫৯০ জন গত ২৪ ঘন্টায় সংক্রমিত হয়েছেন।
সংক্রমিতের মধ্যে যে ৩৬৬ জন গত ২৪ ঘন্টায় মারা গেছেন তার মধ্যে ৮১.৫৫ শতাংশ মৃত্যু খবর এসেছে ১০টি রাজ্য ও কেন্দ্রশাসিত অঞ্চল থেকে। মহারাষ্ট্রে ৮৯ জন, দিল্লী ৩৭ জন ও পশ্চিমবঙ্গে ৩২ জন সংক্রমিতের মৃত্যুর খবর নতুন ভাবে এসেছে। ভারতে অন্যান্য দেশের তুলানায় প্রতি ১০ লক্ষ জনের হিসেবে মৃত্যুর পরিমাণ বেশ কম, এই সংখ্যা ১০৬। দেশে মৃত্যুর হার ১.৪৫ শতাংশ।
প্রধানমন্ত্রীরদপ্তর
কৌশলগত- গুরুত্ব লাইন পরিবর্তন ইউনিট/উপ ব্যবস্থা/খুচরো ও উপাদানসমূহের ৯২৮টি চতুর্থ সদর্থক দেশীয়করণ তালিকা প্রতিরক্ষা মন্ত্রক অনুমোদন করেছে
প্রধানমন্ত্রী একে প্রতিরক্ষা ক্ষেত্রে সদর্থক উন্নয়ন বলে জানিয়েছেন
নয়াদিল্লি, ১৬ মে, ২০২৩
প্রতিরক্ষা মন্ত্রী শ্রী রাজনাথ সিং এক ট্যুইট করে জানান, কৌশলগত- গুরুত্ব লাইন পরিবর্তন ইউনিট/ উপব্যবস্থা/ খুচরো ও উপাদানসমূহের ৯২৮টি চতুর্থ সদর্থক দেশীয়করণ তালিকা প্রতিরক্ষা মন্ত্রক অনুমোদন করেছে। এই তালিকার মধ্যে রয়েছে উচ্চশক্তি সমন্ধীয় নানা উপাদান এবং খুচরো সামগ্রী যার মধ্যে দিয়ে ৭১৫ কোটি টাকার আমদানি খরচ সাশ্রয় করা যাবে।
রাজনাথ সিং-এর ট্যুইটের প্রত্যুত্তরে প্রধানমন্ত্রী বলেন;
“প্রতিরক্ষা ক্ষেত্রে সদর্থক উন্নয়ন। আত্মনির্ভর ভারত এবং স্থানীয় উদ্যোগপতিদের প্রতিভাকে উৎসাহ দিতে আমাদের সংকল্পে এটি নতুন শক্তিদান করবে।”
PG/AB/NS
(
প্রধানমন্ত্রীরদপ্তর
ভারতের প্রাক্তন প্রধান বিচারপতি শ্রী এ এম আহমাদির প্রয়াণে শোক প্রকাশ প্রধানমন্ত্রীর
নয়াদিল্লি, ৩ মার্চ, ২০২৩
প্রধানমন্ত্রী শ্রী নরেন্দ্র মোদী ভারতের প্রাক্তন প্রধান বিচারপতি এ এম আহমদির প্রয়াণে শোক প্রকাশ করেছেন।
প্রধানমন্ত্রী তাঁর ট্যুইট বার্তায় বলেন,
“ভারতের প্রাক্তন প্রধান বিচারপতি এ এম আহমদি’জীর প্রয়াণে মর্মাহত। একজন আইনিজীবী ও বিচারপতি হিসেবে তিনি বিশেষ ভূমিকা পালন করেছেন। আমাদের আইন ব্যবস্থাকে আরও কার্যকর করতে তাঁর উল্লেখযোগ্য অবদান ছিলো। শোকসন্তপ্ত পরিবার-পরিজনকে জানাই সমবেদনা। তাঁর আত্মার শান্তি কামনা করি।
(PG/PM/NS
বস্ত্রমন্ত্রক
কেন্দ্রীয় রেশম পর্ষদ ইউনিটগুলির পুনর্গঠন
নয়াদিল্লি, ১২ ডিসেম্বর, ২০১৯
কেন্দ্রীয় মন্ত্রিসভার অর্থনীতি বিষয়ক কমিটির সিদ্ধান্ত অনুযায়ী কেন্দ্রীয় রেশম পর্ষদ তার শাখাগুলির পুনর্বিন্যাস করছে। এই কাজের জন্য ২০১৮-১৯এ সিএসবি একটি কমিটি গঠন করেছিল, যার মাধ্যমে শাখার সংখ্যা, কর্মীসংখ্যা স্হির করা এবং কোনও শাখার স্হানান্তর, কোন কোন শাখা মিলিয়ে দেওয়া এবং বন্ধ করা এর অন্তর্গত।
২০১৯এর পয়লা সেপ্টেম্বরে কমিটির সুপারিশ অনুযায়ী এবং পর্ষদের গবেষনা প্রতিষ্ঠানের অধিকর্তাদের পাঠানো তথ্য অনুযায়ী ১১২টি সিএসবি ইউনিটের পুনর্গঠন করা হয়। বর্তমানে সিএসবি-র ১৭৬টি শাখা চালু আছে।
যেখানে ১০ বছরের ওপর কোন জায়গায় সিএসবি-র কোন শাখা কাজ করছে, তারা প্রযুক্তিগতভাবে উন্নত এবং ন্যূনতম সম্প্রসারণ সমর্থন দরকার এরকম কৃষকদের ইতিমধ্যেই তারা প্রযুক্তিগত উপস্হাপনা দিয়েছে। তবে যেখানে প্রয়োজন সেখানে রাজ্য রেশম শিল্প দপ্তরের সম্প্রসারণ ব্যবস্হা সিএসবি-র প্রযুক্তিগত তদারকিতে দেওয়া হচ্ছে।
সিএসবি-র গবেষণা সংস্হাগুলি প্রযুক্তিগত সহায়তা ছড়িয়ে দিতে দায়বদ্ধ।
সিএসবি-র বাধ্যতামূলক নির্দেশ অনুযায়ী কাছাকাছি যেসমস্ত সিএসবি ইউনিট আছে তারাই বীজ সরবরাহ করে। সিএসবি-র মাধ্যমে রেশম উৎপাদন বৃদ্ধি এবং দক্ষতা বৃদ্ধিকরণের জন্য ভারত সরকার কিছু ব্যবস্হা নিয়েছে, যেমন-
সিএসবি দেশের রেশম শিল্পের উন্নয়নের জন্য শিল্প সমগ্র নামে একটি কেন্দ্রীয় কর্মসূচি পুনর্গঠন করেছে, যার কাজ হল উপাদন, গুণমান বৃদ্ধি করা।
উত্তর পূর্বাঞ্চল বস্ত্র প্রসার কর্মসূচির অধীনে উত্তরপূর্বের রাজ্যগুলিতে রেশম উৎপাদন বাড়াতে ৩৮টি প্রকল্প রূপায়িত হয়েছে।
এর পাশাপাশি, সিএসবি এবং রাজ্য সরকারগুলি অতিরিক্ত অর্থের ব্যবস্হা করছে বিভিন্ন কর্মসূচির মাধ্যমে যেমন- এমজিএনআরইজিএ, আরকেভিওয়াই প্রভৃতি।
এই সমস্ত ব্যবস্হার ফলে কাঁচা রেশমের উপাদান পৌঁছেছে ৩৫ হাজার ৪৭০ মেট্রিক টনে এবং ২০১৯-২০তে তা ৩৮ হাজার ৫০০ মেট্র্রিকটনে পৌঁছাবে বলে আশা করা হচ্ছে।
রেশম চাষিদের দেওয়া হচ্ছে প্রশিক্ষণ। কেন্দ্রীয় রেশম পর্ষদ দক্ষতাবৃদ্ধির মাধ্যমে কর্মসংস্হানের সুযোগ সৃষ্টি করছে এবং বর্তমান উদ্যোগপতিদের আয় যাতে বাড়ে তারজন্য কর্মসূচি নেওয়া হয়েছে।
আজ রাজ্যসভায় বস্ত্রমন্ত্রী স্মৃতি জুবিন ইরানী এক লিখিত প্রশ্নের জবাবে একথা জানান।
SSS/AP/NS
(Visitor Counter : 63
যুবওক্রীড়াবিষয়কমন্ত্রক
কৃতি ক্রীড়া ব্যক্তিত্বদের ভাতা বৃদ্ধি : কর্ণেল রাজ্যবর্ধন সিং রাঠোর
ক্রীড়াবিদদের কল্যাণে এক গুরুত্বপূর্ণ পদক্ষেপ হিসাবে কেন্দ্রীয় যুব বিষয়ক ও ক্রীড়া মন্ত্রী কর্ণেল রাজ্যবর্ধন রাঠোর কৃতি ক্রীড়া ব্যক্তিত্বদের ভাতা বৃদ্ধির বিষয়টি অনুমোদন করেছেন। এর ফলে, আন্তর্জাতিক ক্রীড়া প্রতিযোগিতাগুলিতে পদকজয়ীদের বর্তমান ভাতার পরিমাণ বাড়িয়ে দ্বিগুণ করা হয়েছে। ভাতার নতুন হার নিম্নরূপ : -
অলিম্পিক বা প্যারালিম্পিক গেমস্-এ পদকজয়ীদের ভাতার পরিমাণ দাঁড়াল – ২০ হাজার টাকা।
বিশ্বকাপ বা বিশ্ব চ্যাম্পিয়নশিপ -এ স্বর্ণপদক জয়ীরা পাবেন ১৬ হাজার টাকা।
বিশ্বকাপ বা বিশ্ব চ্যাম্পিয়নশিপ -এ রৌপ্য বা ব্রোঞ্জ পদক জয়ীরা পাবেন ১৪ হাজার টাকা। এশিয়ান গেমস্, কমনওয়েলথ গেমস্ বা প্যারা এশিয়ান গেমস্-এ স্বর্ণপদক জয়ীরা ভাতা হিসাবে পাবেন ১৪ হাজার টাকা।
এশিয়ান গেমস্, কমনওয়েলথ গেমস্ বা প্যারা এশিয়ান গেমস্-এ রৌপ্য ও ব্রোঞ্জ পদক জয়ীরা ভাতা হিসাবে পাবেন ১২ হাজার টাকা।
প্যারালিম্পিক গেমস্ বা প্যারা এশিয়ান গেমস্-এ পদকজয়ীদের ভাতার পরিমাণ অলিম্পিক গেমস্ ও এশিয়ান গেমস্-এ পদকজয়ীদের সমপরিমাণ হবে।
চার বছরে একবার অনুষ্ঠিত বিশ্ব চ্যাম্পিয়নশিপে পদকজয়ীদের জন্য পেনশন প্রদানের বিষয়টি বিবেচনা করা হবে।
বর্তমান পেনশন প্রাপকদের ক্ষেত্রে নতুন হারে পেনশন প্রদানের সিদ্ধান্ত চলতি বছরের পয়লা এপ্রিল থেকে কার্যকর হয়েছে।
(Visitor Counter : 43
প্রতিরক্ষামন্ত্রক
হায়দ্রাবাদ নৌচালন সপ্তাহের ৩৫তম সংস্করণ
নতুনদিল্লি, ২০শে আগস্ট, ২০২১
হায়দ্রাবাদ নৌচালন সপ্তাহের ৩৫তম সংস্করণের নৌচালন চ্যাম্পিয়ানশিপ হায়দ্রাবাদের হুসেন সাগর হৃদে অনুষ্ঠিত হল । ১৩ থেকে ১৯শে আগস্ট দেশের বিভিন্ন প্রান্তের ১২০ জন নাবিক এই প্রতিযোগতায় অংশ নিয়েছেন। ইয়েটিং অ্যাসোশিয়েশন অফ ইন্ডিয়া আয়োজিত এই প্রতিযোগিতায় লেজার স্ট্যান্ডার্ড ৪.৭ এবং রেডিয়াল ক্লাস নৌকা নিয়ে আইএনডাব্লুটিসি-র মুম্বাইয়ের ৯ জন ও বিশাখাপত্তনমের ৫ জন সদস্য, আইএনএস মান্ডভীর নেভি বয়েজ স্পোর্টস কোম্পানির ৬ জনের অংশগ্রহন ছিল নজর কাড়া । অলিম্পিক্সে লেজার স্ট্যান্ডার্ড নৌকা ব্যবহৃত হয়। ১৯৮৬ সাল থেকে নৌচালনার এই জাতীয় প্রতিযোগিতায় পুরুষ এবং মহিলারা অংশ নেন ।
সমাপ্তি অনুষ্ঠানে ইয়েটিং অ্যাসোশিয়েশন অফ ইন্ডিয়ার সভাপতি নৌবাহিনীর প্রধান করমবীর সিং উপস্থিত ছিলেন। তিনি অনুষ্ঠানে অংশগ্রহণকারী প্রতিযোগিদের শুভেচ্ছা জানান এবং ভবিষ্যৎ সাফল্য কামনা করেন।
CG/CB/
(Visitor Counter : 120
প্ৰধানমন্ত্ৰীৰ কাৰ্যালয়
বাদ্ৰাডৰ অত্যাধূনিক শাক-পাচলি বিক্ৰী কেন্দ্ৰ পৰিদৰ্শন প্ৰধানমন্ত্ৰী মোদী, ইজৰাইলী প্ৰধানমন্ত্ৰী নেতান্যাহুৰ
প্ৰধানমন্ত্ৰী শ্ৰী নৰেন্দ্ৰ মোদী আৰু ইজৰাইলৰ প্ৰধানমন্ত্ৰী নেতান্যাহুৱে আজি গুজৰাটৰ সবৰকান্তা জিলাৰ বাদ্ৰাডৰ এটা অত্যাধূনিক শাক-পাচলি বিক্ৰী কেন্দ্ৰ পৰিদৰ্শন কৰে।
তেওঁলোকক সেই কেন্দ্ৰটোৰ বিভিন্ন সফলতাৰ সন্দৰ্ভত চমুকৈ অৱগত কৰা হয়। তেওঁলোকে লগতে ভিডিঅ’ কনফাৰেন্সযোগে কচ্চ জিলাৰ কুকামাত খেজুৰৰ অত্যাধূনিক বিক্ৰী কেন্দ্ৰ এটাও উদ্বোধন কৰে। তেওঁলোকে কচ্চ জিলাৰ একাংশ কৃষকৰ সৈতেও মত-বিনিময় কৰে।
এই উপলক্ষে প্ৰধানমন্ত্ৰী মোদীয়ে কয় যে কৃষিখণ্ডক মুল হিচাপে লৈ কেনেকৈ এখন দেশে পৰিৱৰ্তন সাধন কৰিব পাৰে, তাক ইজৰাইলে প্ৰমাণ কৰি দেখুৱাইছে। তেওঁ কয় যে কৃষিখণ্ডত প্ৰযুক্তিৰ ব্যৱহাৰ কৰাটো অতি গুৰুত্বপূৰ্ণ। তেওঁ ২০২২ চনৰ ভিতৰত ভাৰতৰ কৃষকসকলৰ উপাৰ্জন দুগুন কৰা ক্ষেত্ৰত কেনেকৈ কাম কৰি আছে, সেই সন্দৰ্ভতো আলোকপাত কৰে। তেওঁ এই ক্ষেত্ৰত জলসিঞ্চন আৰু কৃষি কাৰ্যৰ অভিনৱ পদ্ধতিৰ প্ৰতি অধিক মনযোগ দিয়াটো গুৰুত্বপূৰ্ণ বুলি কয়।
মৎস্য ও পশু পালন এবং দুগ্ধশিল্প মন্ত্রক
কেন্দ্রীয় মৎস্য, পশুপালন এবং ডেয়ারী মন্ত্রী শ্রী গিরিরাজ সিং ‘মৎস্য সম্পদ’ নিউজ লেটারের দ্বিতীয় সংস্করণ এবং সুবিধা প্রাপকদের জন্য একটি পুস্তিকা প্রকাশ করলেন
নয়াদিল্লী, ৩০ সেপ্টেম্বর, ২০২০
কেন্দ্রীয় মৎস্য, পশুপালন এবং ডেয়ারী মন্ত্রী শ্রী গিরিরাজ সিং আজ ‘মৎস্য সম্পদ’ নিউজ লেটারের দ্বিতীয় সংস্করণ এবং সুবিধা প্রাপকদের জন্য প্রধানমন্ত্রী মৎস্য সম্পদ যোজনা নিয়ে একটি পুস্তিকা প্রকাশ করলেন। এর দ্বারা পিএমএমএসওয়াই কর্মসূচির বিভিন্ন বিষয় এবং কাজ ও প্রস্তাব জমা দেওয়ার রীতি-নীতি সম্পর্কে বিস্তারিত জানা যাবে। এতে উপকৃত হবেন মৎস্যজীবী এবং এই ক্ষেত্রের সঙ্গে যুক্ত অন্যরা। শ্রী গিরিরাজ সিং আত্মবিশ্বাস নিয়ে বলেন যে, পিএমএমএসওয়াই সংক্রান্ত পুস্তিকাটি সুবিধাপ্রাপক এবং সংশ্লিষ্ট সকলের জন্য একটি দিক নির্দেশিকা হিসেবে কাজ করবে যাতে তারা পিএমএমএসওয়াই-এর ধরন-ধারণ এবং সুবিধাগুলি সম্পর্কে জানতে পারবেন। একইসঙ্গে পিএমএমএসওয়াই-এর বিভিন্ন কাজ সম্পর্কে জানতেও সুবিধাপ্রাপকদের কাছে এটি অপরিহার্য হয়ে উঠবে।
পিএমএমএসওয়াই-এর লক্ষ্য ২০২৪-২৫এর মধ্যে মৎস্য উৎপাদন ২২০ লক্ষ টনে নিয়ে যাওয়া। ভারতের মৎস্যজীবি এবং মৎস্য ব্যবসায়ীদের কাছে পৌঁছানোর জন্য মৎস্য দপ্তরের এটি সংবাদ মাধ্যম সংক্রান্ত পরিকল্পনা। শ্রী গিরিরাজ সিং আরও বলেন, এই কর্মসূচির ফলে আগামী ৫ বছরের মধ্যে রপ্তানীবাবদ আয় দ্বিগুণ হয়ে ১ লক্ষ কোটি টাকা হবে এবং মৎস্য ক্ষেত্রে প্রত্যক্ষ অপ্রত্যক্ষভাবে প্রায় ৫৫ লক্ষ কর্মসংস্থানের সুবিধা তৈরি হবে।
(CG/AP /NS
ভারী শিল্প মন্ত্রক
ভেলের আর্থিক লাভ
নয়াদিল্লি, ০২ জুলাই, ২০১৯
২০১৬-১৯ অর্থবর্ষ পর্যন্ত গত তিন বছরে ভেলের আর্থিক লাভের পরিসংখ্যান :
|
|
ভেল : স্বতন্ত্র ফলাফল
|
|
২০১৬-১৭
|
|
২০১৭-১৮
|
|
২০১৮-১৯
|
|
কর দেওয়ার আগে লাভ 
|
|
৬২৮
|
|
১৫৮৫
|
|
২০৫৮
|
|
কর প্রদানের পর লাভ 
|
|
৪৯৬
|
|
৮০৭
|
|
১২১৫
১৯.০৬.২০১৯-এর তথ্য অনুযায়ী কেন্দ্রীয় সরকার ভেলের বোর্ডে দু-জন সরকার মনোনীত এবং চারজন স্বাধীন দায়িত্বপ্রাপ্ত অধিকর্তা নিয়োগ করেছে, যারা প্রতিনিয়ত কোম্পানীর কৌশলগত বিষয় পর্যবেক্ষক, পর্যালোচনা, পরিচালনা এবং কোম্পানীর শেয়ার হোল্ডারদের লভ্যাংশের দিকটি দেখাশোনা করে চলেছে।
এছাড়াও ভারী শিল্পমন্ত্রক প্রতিনিয়ত ভেলের কাজকর্ম পর্যবেক্ষণ করছে। কোম্পানীর উন্নতিতে ভারী শিল্পমন্ত্রক বিভিন্ন মতামতও দিয়েছে।
রাজ্যসভায় গতকাল এক প্রশ্নের লিখিত জবাবে এই তথ্য দিয়েছেন ভারী শিল্প ও গণ উদ্যোগ মন্ত্রী শ্রী অরবিন্দ গণপত সাওয়ান্ত।
CG/SS/NS
(Visitor Counter : 50
প্রধানমন্ত্রীরদপ্তর
প্রধানমন্ত্রী ইসরোর মহাকাশ বিজ্ঞানীদের প্রয়াসের প্রশংসা করেছেন
ভারতের মহাকাশ কর্মসূচীতে তাঁদের কঠোর পরিশ্রম অব্যাহত রাখতে উৎসাহিত করেছেন
নয়াদিল্লি, ৭ সেপ্টেম্বর, ২০১৯
ইসরোর সদর দপ্তরের নিয়ন্ত্রণ কক্ষ থেকে চন্দ্রযান দুই মিশনের সব যোগাযোগ যখন বিচ্ছিন্ন হয়ে গিয়েছিল, প্রধানমন্ত্রী শ্রী নরেন্দ্র মোদী বিজ্ঞানীদের সঙ্গে সেই সময় ওখানেই ছিলেন। তিনি বলেন, “ভারত আজ আমাদের বিজ্ঞানীদের জন্য গর্বিত। এই মুহূর্তে আমাদের সাহসী হতে হবে আর আমরা সাহসী থাকবোও!”
প্রধানমন্ত্রী বিজ্ঞানীদের মনোবলকে চাঙ্গা করার জন্য বলেন, “ গোটা দেশ আপনাদের সঙ্গে রয়েছে। আমি আপনাদের সঙ্গে রয়েছি। এই প্রয়াস, উদ্যোগ ফলপ্রসূ ছিল।“
“আপনারা ভারতমাতার বিজয়ের লক্ষ্যে কাজ করেন, এর জন্য আপনারা সংগ্রাম করছেন। আপনাদের সঙ্কল্প এবং দৃঢ় ইচ্ছাশক্তি ভারত মাতার গৌরব বৃদ্ধি করে। “
“ গত রাত্রে আমি আপনাদের হতাশা এবং অনুভূতি উপলব্ধি করতে পারছিলাম। যখন অবতরণ যানের সঙ্গে যোগাযোগ বিচ্ছিন্ন হয়ে গেল, তখন আমি আপনাদের মধ্যেই ছিলাম। অনেক প্রশ্নের উত্তর পাওয়া যাচ্ছে না। কিন্তু আমি নিশ্চিত আপনারা সেই উত্তরগুলি খুঁজে পাবেন। আমি জানি এর পেছনে আপনারা কঠোর পরিশ্রম করেছেন। “
“আমরা আমাদের চলার পথে ছোট্ট একটা বাধার সম্মুখীন হয়েছি। কিন্তু এর জন্য অভীষ্ট লক্ষ্যে পৌছাতে আমাদের উৎসাহ উদ্দীপনায় ঘাটতি থাকবে না।“
আমাদের মনোবল আর-ও দৃঢ় হয়েছে।
“ আমাদের বিজ্ঞানী ভাই বোনেদের সঙ্গে সঙ্ঘতি দেখানোর জন্য গতরাত্রে গোটা দেশ জেগে ছিল। আমরা চন্দ্রপৃষ্ঠের খুব কাছে পৌছে গিয়েছিলাম। এই প্রয়াস অত্যন্ত প্রশংসনীয়। “
“ আমরা আমাদের মহাকাশ কর্মসূচী ও বিজ্ঞানীদের জন্য গর্বিত। তাঁদের কঠোর পরিশ্রম ও সঙ্কল্প শুধু আমাদের নাগরিকদেরই নয় অন্য দেশের নাগরিকদেরও উন্নত জীবন যাপনের সহায়ক হবে।“
“ ভারত জানে আনন্দ করার অনেক গর্বিত মুহূর্ত আসবে।“
“মহাকাশ কর্মসূচির সুফল আসা এখনো বাকি রয়েছে।“
“আমাদের নতুন নতুন লক্ষ্য খুজতে হবে, নতুন নতুন জায়গায় পৌছতে হবে। আমাদের সাফল্যের নতুন উচ্চতায় পৌছতে হবে।“
“ আমাদের বিজ্ঞানীদের উদ্দেশে আমি বলতে চাই, দেশ আপনাদের সঙ্গে রয়েছে। আপনারা এমন জায়গায় পৌছানোর উদ্যোগ নিয়েছিলেন, যেখানে কেউ আগে পৌছাতে পারে নি।“
“আপনারা আপনাদের সামর্থ অনুযায়ী লক্ষ্যে প্রায় পৌছে গিয়েছিলেন। আমি গর্ব করে বলতে পারি আপনাদের প্রয়াস এবং যাত্রা মহত্বপূর্ণ ছিল। “
“আমাদের টিম কঠোর পরিশ্রম করেছে এবং অনেক দূর পর্যন্ত গিয়েছে, এই বিশ্বাস আমাদের মধ্যে সবসময়ই থাকবে। “
“আজ আমরা যা শিখলাম, আগামীতে পথ চলায় তা সহায়ক হবে।“
“আমি আমাদের মহাকাশ বিজ্ঞানীদের পরিবারের সদস্যবৃন্দকে ধন্যবাদ জানাবো। তাঁদের নীরব, মূল্যবান সমর্থন আমাদের উদ্যোগের বড় শক্তি। “
“বোন এবং ভাইয়েরা , ভারতীয় স্বভাবের কেন্দ্রে রয়েছে প্রাণোচ্ছলতা এবং অধ্যাবসায়। আমাদের গৌরবোজ্জ্বল ইতিহাসে এরকম অনেক মুহূর্ত এসেছে, যখন আমরা হেরে গিয়েছি, কিন্তু আমরা হাল ছাড়িনি। এই কারণেই আমাদের সভ্যতা সবার সেরা। “
“আমরা ঐতিহাসিক সাফল্য অর্জন করেছি। আমি জানি ইসরো এই ঘটনায় পিছিয়ে আসবে না। “
“ নতুন প্রভাত, সুন্দর আগামী আসবে। ফলের চিন্তা না করে আমরা এগিয়ে যাবো কারণ এটাই আমাদের ইতিহাস। “
“আপনাদের প্রতি আস্থা আমার আছে। আপনারা আমার থেকেও বেশি স্বপ্ন দেখেন। আপনাদের আশার প্রতি আমার পূর্ণ ভরসা আছে।“
“ আমি নিজে উৎসাহ পাওয়ার জন্য আপনাদের সঙ্গে দেখা করতে আসি। আপনারা প্রেরণার সমুদ্র। উতসাহদানের প্রতিমূর্তি।
আমি আপনাদের সকলকে অভিনন্দন আর আপনাদের উদ্যোগকে শুভকামনা জানাচ্ছি। “
SSS/CB
(Visitor Counter : 80
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ২৯ মার্চ, ২০২৩
এ পর্যন্ত দেশজুড়ে কোভিড টিকাকরণ কর্মসূচির আওতায় মোট ২২০ কোটি ৬৫ লক্ষ টিকা দেওয়া হয়েছে 
গত ২৪ ঘন্টায় ১১,৩৩৬ জনকে টিকা দেওয়া হয়েছে
ভারতে বর্তমান করোনা রোগীর সংখ্যা ১১,৯০৩
বর্তমানে আক্রান্তের হার ০.০৩ শতাংশ
আরোগ্যের হার বর্তমানে ৯৮.৭৮ শতাংশ
গত ২৪ ঘন্টায় ১,২২২ জন রোগমুক্ত হওয়ায় মোট সুস্থতার সংখ্যা ৪ কোটি ৪১ লক্ষ ৬৬ হাজার ৯২৫-এ দাঁড়িয়েছে
গত ২৪ ঘন্টায় নতুন করে আক্রান্ত হয়েছেন ২,১৫১ জন
দৈনিক আক্রান্তের হার ১.৫১ শতাংশ
সাপ্তাহিক আক্রান্তের হার ১.৫৩ শতাংশ
এ পর্যন্ত মোট ৯২ কোটি ১৩ লক্ষ নমুনা পরীক্ষা করা হয়েছে এবং গত ২৪ ঘন্টায় ১ লক্ষ ৪২ হাজার ৪৯৭ জনের নমুনা পরীক্ষা করা হয়েছে
PG/AB/DM/
(Visitor Counter : 58
প্রধানমন্ত্রীরদপ্তর
বাবু জগজীবন রামের জন্মজয়ন্তীতে প্রধানমন্ত্রীর শ্রদ্ধার্ঘ্য
নতুনদিল্লি, ৫ এপ্রিল, ২০২০
প্রধানমন্ত্রী শ্রী নরেন্দ্র মোদী বাবু জগজীবন রামের জন্মজয়ন্তীতে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “স্বাধীনতা সংগ্রামী বাবু জগজীবন রাম, যিনি গরীব, বঞ্চিত ও পীড়িতদের জন্য সংগ্রাম করেছেন, তাঁর জন্মজয়ন্তীতে আন্তরিক শ্রদ্ধা জানাই। “
(CG/CB